68-oji Oskarų teikimo ceremonija
68-oji Oskarų teikimo ceremonija vyko 1996 m. kovo 25 d., „Dorothy Chandler“ paviljone Los Andžele. Renginį vedė amerikiečių aktorė Vupi Goldberg. Ceremonijos prodiuseriu pirmą kartą tapo afroamerikietis (Kvinsis Džounsas). Filmas „Narsioji širdis“ buvo nominuotas dešimtyje kategorijų bei laimėjo penkis Oskarus. Tai vienas iš nedaugelio filmų, kurie laimėjo geriausio metų filmų kategorijoje, tačiau nė vienas jų aktorius nebuvo nominuotas Oskarui už vaidybą. Tai buvo antri metai iš eilės, kai geriausia antro plano aktore tapo aktorė iš Vudžio Aleno filmo – šiais metais tai pavyko padaryti Mirai Sorvino už vaidmenį filme „Mighty Aphrodite“. Renginyje po paralyžiaus pirmą kartą pasirodė aktorius Kristoferis Ryvas. Ceremonijos metu už gyvenimo nuopelnus taip pat buvo apdovanotas aktorius Kirkas Daglasas.